
RAJONO SAVIVALDYBĖS ADMINISTRACIJOS BENDROJO SKYRIAUS  SPECIALISTO  PAREIGYBĖS APRAŠYMAS

I SKYRIUS
PAREIGYBĖ

1. Rajono savivaldybės administracijos  Bendrojo skyriaus  (toliau – skyriaus) specialisto pareigybė priskiriama specialistų grupei.
2. Pareigybės lygis – A2.
3. Pareigybės paskirtis – įgyvendinti skyriaus kompetencijai priklausančias funkcijas turto valdymo, priežiūros, apskaitos srityje.
4. Pareigybės pavaldumas – specialistas tiesiogiai  pavaldus skyriaus vedėjui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip  aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;
5.2. būti susipažinusiam su Lietuvos Respublikos įstatymais, Vyriausybės nutarimais, kitais teisės aktais, reglamentuojančiais vietos savivaldą, valstybės ir savivaldybių turto valdymą, naudojimą ir disponavimą juo, viešuosius pirkimus, darbų saugą ir sveikatą darbe, priešgaisrinę ir darbų saugą, apskaitos dokumentų rengimą ir jų apskaitą,  teisės aktų rengimą, dokumentų rengimą;
5.3. mokėti kaupti, sisteminti, apibendrinti informaciją, ją analizuoti, rengti ir teikti išvadas, jas argumentuoti;
5.4.  mokėti sklandžiai dėstyti mintis žodžiu ir raštu;
5.5. mokėti dirbti kompiuteriu (Microsoft Office programų paketu);
5.6. turėti vairuotojo pažymėjimą (B kategorija).
III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. Rengia rajono savivaldybės administracijos direktoriaus įsakymų projektus savo kompetencijos ribose.
6.2. Aprūpina rajono savivaldybės institucijų politikus, administracijos valstybės tarnautojus, darbuotojus, dirbančius pagal darbo sutartis, raštvedybai tvarkyti reikalingomis medžiagomis ir priemonėmis.
6.3. Prižiūri, kad virš rajono savivaldybės pagrindinio administracinio pastato kabėtų tvarkinga valstybės vėliava, rūpinasi kitų vėliavų iškėlimu įvairių renginių ir švenčių progomis.
6.4. Organizuoja rajono savivaldybės administracijos pastatų, patalpų ir teritorijų apsaugą.
6.5. Organizuoja administracijos antspaudų ir spaudų pagaminimą, jų apskaitą ir išdavimą bei sunaikinimą, pildo antspaudų ir spaudų registracijos žurnalą.
6.6. Užsako rajono savivaldybės administracinio pastato iškabą, informacines rodykles, stendus, durų informacines lenteles.
6.7. Organizuoja rajono savivaldybės administracijos lengvųjų tarnybinių automobilių eksploataciją ir remontą, draudimą, kontroliuoja automobilių ridą bei tarnybinio transporto naudojimą.
6.8.  Organizuoja aptarnaujančio personalo darbą (skaičiuoja valomą plotą, užsako priemones, tikrina patalpų išvalymo kokybę ir kita).
6.9. Organizuoja darbuotojų iškraustymą iš patalpų, atsiradus avarijų grėsmei, stichinių nelaimių ar gaisro atvejais.
6.10. Rūpinasi rajono savivaldybės administracinio pastato elektros, vandentiekio įrenginių priežiūra ir eksploatacija.
6.11. Atsako už rajono savivaldybės administracinio pastato elektros ir vandens kiekio prietaisų rodmenų pateikimą.
6.12. Užtikrina buitinių patalpų tinkamą aprūpinimą higienos priemonėmis ir buitinių patalpų įrangos tinkamą veikimą.
6.13. Organizuoja patalpų remontą, jose esančių baldų ir kito ūkinio inventoriaus smulkius remonto darbus.
6.14. Dalyvauja turto inventorizavimo komisijos veikloje, teikia informaciją dėl turto nurašymo, rengia turto perdavimo-priėmimo aktus.
6.15. Atsako už išankstinę finansų kontrolę, vykdant prekių ir paslaugų pirkimus.
6.16. Atlieka ar perduoda reikalingą informaciją dėl viešųjų pirkimų procedūros atlikimo.
6.17. Tvarko skyriaus vedamus pirminius apskaitos dokumentus, reikalingus atliktoms ūkinėms-finansinėms operacijoms pateisinti ir teikia juos skyriaus vedėjui.
6.18. Atsako už Vertikaliosios keliamosios platformos neįgaliųjų keltuvo eksploataciją ir priežiūrą.
6.19. Vykdo kitus nenuolatinio pobūdžio su skyriaus funkcijomis susijusius pavedimus tam, kad būtų pasiekti rajono savivaldybės administracijos strateginiai tikslai.

                                        		ATSAKOMYBĖ

7. Šias pareigas vykdantis darbuotojas atsako:
7.1. už Lietuvos Respublikos įstatymų ir kitų teisės aktų laikymąsi, šiame pareigybės aprašyme nurodytų funkcijų  ir pareigų tinkamą vykdymą ir pavestų užduočių atlikimą laiku;
7.2. už netinkamą pareigų vykdymą įstatymų nustatyta tvarka.
                                             _______________________

